
VARSTVO JABLAN IN HRUŠK
Fenološka faza
[bookmark: _Hlk134102104]Na območju Celjske regije je jablana v povprečju na opazovane lokacije in sorte zaključila cvetenje in prehaja v fenološko fazo BBCH 71 (plodiči večji od 10 mm). Pri sortah gala, zlati delišes, elstar, fuji je premer plodičev od 6 do 9 mm, medtem ko pri sortah jonagold, breaburn, carjevič 9 do 12 mm in sorti idared 12 do 15.mm. Hruška je povprečno na opazovano lokacijo in sorto v fenološki fazi BBCH 71. 
Jablanov škrlup in pepelasta plesen
Na opazovanih sadjarskih lokacijah je med 22. in 25. aprilom padlo od 30 do 42 mm dežja. Zaradi dolgotrajne nepretrgane močenosti listne mase so kljub zelo nizkim temperaturam zraka na vseh lokacijah od 78 do 79 ur izpolnjeni pogoji za okužbo. Beležimo pogoje za močno okužbo. Tudi v naravi smo zabeležil zelo velik izbruh askospor.
[bookmark: _Hlk135037266]V nasadih, kjer je od zadnjega škropljenja minilo štiri (96 ur) in več dni, glede na veliko količino dežja in dolgotrajno omočenost liste mase svetujemo takoj, ko vremenske razmere dopuščajo (od dvigu temperatur nad 10 °C), uporabo sistemičnih IBE pripravkov na osnovi a.s. difenkonazol: Score 250 EC (0,2 L/ha), Difcor 250 EC (0,2 L/ha) ali Difenzone (0,2 L/ha ) ali mefentriflukonazol: Revyona (1,3 L/10.000 m2 tretirane površine listne stene, pri čemer je največji dovoljeni odmerek 2 L/ha) ali tetrakonazol: Domark 100 EC (0,4 l/ha) v kombinaciji s kontaktnimi fungicidi na osnovi a.s. ditianon: Delan Pro (2,5 L/ha), Alcoban (0,75kg/ha) ali Delan 700 WG (0,75 kg/ha) ali a.s. metiram Polyram DF (2 kg/ha). V kolikor je od zadnjega škropljenja minilo 72 ur ali manj lahko v tem času opravite škropljenje z enim od naštetih pripravkov na osnovi a.s. ditianon.
V ekološki pridelavi se lahko uporabi pripravek Curatio – žvepleno apnena brozga, ki ima dovoljenje za nujne primere in ga smejo uporabiti samo poklicni pridelovalci, ki so registrirani za ekološko pridelavo.
Vremenska napoved napoveduje v naslednjih petih dneh postopno dviganje temperatur zraka ter sončno in toplo vreme do sredine prihodnjega tedna. Spremljajte vremensko napoved in v naslednjem tednu in poskušajte nadaljevati s preventivnim pristopom varstva proti škrlupu.
Po otoplitvi vremena v nasadih, ki so močno okuženi s pepelasto pesnijo, svetujem tudi dodajanje pripravkov kot sta: Sercadis (0,25 L/ha) ali Luna experience (0,25 L/1m višine krošnje/ha do max. 0,75 L/ha). Sercadis se uporablja tudi za zmanjšanje okužb jablanovega in hruševega škrlupa (0,25 – 0,3 L/ha). Prav tako bi bila smiselna uporaba sicer registriranih pripravkov na osnovi strobilurinov kot so: Stroby WG (0,2 kg/ha) ali Zato 50 WG (0,15 kg/ha), ki pa se ne tržijo.
V ostalih nasadi za zmanjšanje infekcijskega potenciala dodajate enega od pripravkov na osnovi močljivega žvepla kot so: AzumoWG, Cosan, Pepelin, Kumulus DF, Microthiol specilal, Microthiol disperss Thiovit jet, Vindex 80 WG, Sulfar ali Vertipin. Uporaba pripravkov na osnovi močljivega žvepla je učinkovita v toplem vremenu (temperature nad 15°C).
Krvava uš
Po otoplitvi vremena pričakujemo tudi hitrejši razvoj in pospešeno migracijo krvave uši, tako po deblu navzgor kot selitvi z večletnega lesa na enoletne poganjke. Preglejte nasade jablan. Prag škodljivosti oz. kritično število je 12 kolonij krvave uši na sto poganjkov oz. 5 - 8 % napadenih vej. 
V primeru preseganja praga škodljivosti opravite škropljenje po otoplitvi vremena in migraciji kravave uši na enoletne poganjke. Uporabite lahko pripravek Pirimor 50 WG (0,75 kg/ha) z dodatkom močila ali olja. Uporabite veliko količino vode (vsaj 800 L/ha) in poškropite tudi rane na koreninskem vratu ter koreninske izrastke. Pri zatiranju upoštevajte, da so za bolj učinkovito delovanje pripravka potrebne temperature zraka nad 15 °C. Prav tako je za zatiranja krvave uši mogoče uporabiti tudi pripravek Movento SC 100 (1,9 L/ha). Z njim bo smiselno škropiti v vseh tisti nasadih, kjer imate poleg krvave uši težave tudi z obvladovanjem vejičastega in ameriškega kaparja. Njegovo uporabo načrtujte predvsem v času, ko se množično izlegajo gibljive ličinke prvega rodi ameriškega kaparja (konec maja – začetek junija). Uporabo pripravka priporočamo tudi v mladih nasadih jablan, kjer imate težave z jablanovo listno hržico. 
OPOZORILO: Zaradi nevarnosti posameznih pripravkov za čebele je pred uporabo le teh potrebno prebrati in upoštevati navodila za uporabo! V primeru uporabe sredstev nevarnih za čebele, je pred škropljenjem potrebno po mulčiti oziroma pokositi podrast in škropljenje opraviti v večernem ali nočnem času, ko so čebele v panjih. Upoštevati je potrebno tudi predpise s področja varstva voda in predpisane razdalje od voda I. in II. reda.
Jabolčni zavijač
Zaradi padca temperatur zraka v drugi polovici meseca aprila se je ustavil tudi razvoj jabolčnega zavijača. V zadnjih sedmih dneh na feromonskih vabah nismo lovili metuljčkov. O dinamiki leta in optimalnih rokih zatiranja vas bomo pravočasno obveščali. 

